钦定古今图书集成/历象汇编/庶征典/第113卷 > 《蔡邕独断》 > 宋
## 钦定古今图书集成/历象汇编/庶征典/第113卷 > 《蔡邕独断》 > 宋

### 太祖乾德元年疫

按《宋史太祖本纪》：“乾德元年秋七月癸亥，湖南疫，赐
行营将校药。”

### 太宗淳化五年疫

按：《宋史太宗本纪》：“淳化五年六月，都城大疫，分遣医
官煮药给病者。”

### 至道二年江南频年多疫疾

按《宋史太宗本纪》不载　按《五行志》云云。

### 真宗咸平六年疫

按《宋史真宗本纪》：“咸平六年五月癸丑，京城疫，分遣
内臣赐药。”

### 大中祥符三年疫

按《宋史真宗本纪》：“大中祥符三年夏四月乙卯，陕西
民疫，遣使赍药赐之。五月壬午，以西凉觅诺族瘴疫，
赐药。”

### 仁宗皇祐元年疫

按：《宋史仁宗本纪》：“皇祐元年二月戊辰，以河北疫，遣
使颁药。秋七月己未，诏诸州岁市药以疗民疾。”
皇祐四年疫。

按《宋史仁宗本纪》：“四年冬十月丁亥，以诸路疫，并征
徭科调之烦，令转运使、提点刑狱、亲民官条陈救恤
之术以闻。”

### 至和元年疫

按《宋史仁宗本纪》：“至和元年春正月壬申，碎通天犀，
和药以疗民疫。”

### 嘉祐五年疫

按《宋史仁宗本纪》：“嘉祐五年五月戊子朔，京师民疫，
选医给药以疗之。”

### 哲宗绍圣元年疫

按《宋史哲宗本纪》：“绍圣元年夏四月庚戌，诏有司具
医药治京师民疾。是岁，京师疫。”

### 徽宗大观三年江东疫

按《宋史徽宗本纪》不载　按《五行志》云云。

### 高宗建炎元年疫

按《宋史高宗本纪》。不载　按《五行志》。建炎元年三月。
“金人围汴京，城中疫死者几半。”

浙西大疫，平江府以北流尸无筭。秋冬，绍兴府连年
大疫，官募人能服粥药之劳，活及百人者，度为僧。”
绍兴三年二月，永州疫。

按《宋史高宗本纪》。不载　按《五行志》云云。

绍兴六年，四川疫。

按《宋史高宗本纪》。不载　按《五行志》云云。

绍兴十六年夏，行都疫。

按《宋史高宗本纪》。不载　按《五行志》云云。

绍兴二十六年，行都又疫。

按《宋史高宗本纪》。不载　按《五行志》。“二十六年夏。行
都又疫。高宗出柴胡制药。活者甚众。”

### 孝宗隆兴二年疫

按《宋史孝宗本纪》。不载　按《五行志》：“二年冬，淮甸流
民二三十万避乱江南，结草舍，遍山谷，暴露冻馁疫
死者半，仅有还者亦死。是岁浙之饥民疫者尢众。”

### 乾道元年大疫

按《宋史孝宗本纪》不载。　按《五行志》，乾道元年，“行都
及绍兴府饥民大疫，浙东西亦如之。”

乾道六年，疫。

按《宋史孝宗本纪》不载。　按《五行志》。六年春。“民以冬
燠疫。”作。

乾道八年，大疫。

按《宋史孝宗本纪》。不载　按《五行志》：“八年夏，行都民
疫。及秋未息。江西饥民大疫，隆兴府民疫遭水患多
死。”

### 淳熙四年真州大疫

按《宋史孝宗本纪》不载　按《五行志》云云。

淳熙八年，大疫。

按《宋史孝宗本纪》。淳熙八年夏四月丙辰。以临安疫。
分命医官胗视军民　按《五行志》。“八年行都大疫。禁
旅多死。宁国府民疫死者尢众。”

淳熙十四年，大疫。

按《宋史孝宗本纪》不载。　按《五行志》：“十四年春，都民
禁旅大疫，浙西郡国亦疫。”

淳熙十六年，潭州疫。

按《宋史孝宗本纪》不载　按《五行志》云云。

### 光宗绍熙二年疫

按《宋史光宗本纪》不载。　按《五行志》：“绍熙二年春，涪
州疫，死数千人。”

绍熙三年，资、荣二州大疫。

按《宋史光宗本纪》不载　按《五行志》云云。

### 宁宗庆元元年大疫

按《宋史宁宗本纪》：“庆元元年夏四月戊辰，临安大疫，
出内帑钱为贫民医药棺敛费，及赐诸军疫死者家。”

按：《五行志》：“庆元元年，行都疫。”

庆元二年五月，行都疫。

按《宋史宁宗本纪》不载　按《五行志》云云。

庆元三年，疫。

按《宋史宁宗本纪》不载。　按《五行志》：“三年三月，行都
及淮浙郡县疫。”

庆元五年，疫。

按《宋史宁宗本纪》：“五年夏五月，以久雨，民多疫，命临
安府振恤之。”

### 嘉泰三年五月行都疫

按《宋史宁宗本纪》不载　按《五行志》云云。

### 嘉定元年大疫

按《宋史宁宗本纪》。不载　按《五行志》。“嘉定元年夏。淮
甸大疫。官募掩骼及二百人者。度为僧。”是岁浙民亦
疫。

嘉定二年，疫。

按《宋史宁宗本纪》。不载　按《五行志》：“二年夏，都民疫
死甚众，淮民流江南者饥与暑并多疫死。”

嘉定三年，疫。

按《宋史宁宗本纪》不载。　按《五行志》：“三年四月，都民
多疫死。”

嘉定四年，疫。

按：《宋史宁宗本纪》：“四年三月己未，临安府振给病民
死者赐棺钱。夏四月戊申，出内库钱瘗疫死者贫民。”
嘉定十五年疫。

按《宋史宁宗本纪》不载。　按《五行志》：“十五年，赣州疫。”
嘉定十六年疫。

按《宋史宁宗本纪》不载。　按《五行志》：“十六年，永、道二
州疫。”

### 恭帝德祐元年疫

按《宋史瀛国公本纪》不载。　按《五行志》：“德祐元年六
月庚子，是日四城迁徙，流民患疫而死者不可胜计，
天宁寺死者尢众。”

德祐二年，大疫。

按《宋史瀛国公本纪》不载　按《五行志》二年闰三月
数月间城中疫气薰蒸，人之病死者不可以数计。